In Dei nomine. Ego Bernardus et uxor mea Ermenberga, et Agia, et filius meus Constantinus, et filia mea Eufenia, venditores, vendimus dunno Lantberto monacho Sancti Petri Cluniensis cenobii, unam raxam de vinea, scilicet nostri alodii, quæ est sita in pago Cabilonense, in fine Rofiacense, in Ariengas vocatur, et acipimus a te precium de causa Sancti Petri denariorum solidos IIII; et terminatur de uno latere terra Sanctæ Mariæ Bellomontensis, et de alio francorum, de una fronte terra Sancti Mammetis, et de alia terra Sanctæ Mariæ. Infra istos [terminios] censemus fratribus supradicti cenobii æternaliter possidere. Ut autem hæc venditio firma et stabilis in æternum permaneat, manibus propriis subterfirmavimus et firmare eam rogavimus, nullo contradicente; et si aliquis contradicere voluerit, non valeat vindicare quod querit, sed judiciaria potestate convictus, auri untias componat II. Actum Bellomonte, atrio Sanctæ Mariæ. Quæ autem vinea habet in longum perticas XVIII, in latum unam et pedes VI. Ego Bernardus et uxor mea Ermenberga et Agia. Fidem fecit Petrus contra cancellarium. S. Adalaldi. S. Petroni. S. Walanni. Data per manus Sigbaldi levitæ, in mense maio, die veneris, regnante Rotberto rege anno XI.